На основу члана 37. и 43. Статута Града Ниша ("Службени лист Града Ниша", број 88/2008 и 143/2016) Скупштина Града Ниша, на седници од \_\_\_\_\_\_ децембрa 2016. године, донела је

**О Д Л У К У**

**О ИЗМЕНАМА И ДОПУНАМА ПОСЛОВНИКА СКУПШТИНЕ ГРАДА НИША**

**Члан 1.**

 У Пословнику Скупштине Града Ниша („Службени лист Града Ниша“, број 100/2008 – Пречишћен текст) у члану 13. став 1. брише се реч: „окружном“ .

 **Члан 2.**

У члану 45. став 6. бришу се речи: „који ће остваривати права из радног односа у Скупштини Града у складу са посебном одлуком.“

 **Члан 3.**

У члану 50. брише се став 2.

 **Члан 4.**

 У члану 53. став 1.тачка 6. мења се и гласи:

 “6. Комисија за становништво,породицу и децу; “

 После тачке 8. додаје се нова тачка 8а која гласи:

 “ 8а. Комисија за заштиту животне средине“;

 После тачке 9. додаје се нова тачка 9а која гласи:

 “ 9а.Савет за питања старења и старости“.

**Члан 5**

У члану 54. став 2. бришу се речи : “јавних предузећа “.

  **Члан 6.**

 Члан 59. мења се и гласи:

„Члан 59

 Комисија за становништво, породицу и децу има председника и 10 чланова.

 Комисија за становништво,породицу и децу прати остваривање, заштиту и унапређење положаја породице, предлаже мере за остваривање популационе политике и афирмације породице, родитељства и друштвених циљева везаних за репродукцију становништва и побољшање заштите права детета.''

**Члан 7.**

 После члана 61. додаје се нови члан 61а који гласи:

„Члан 61а

 Комисија за заштиту животне средине има председника и 10 чланова.

 Комисија за заштиту животне средине разматра питања везана за заштиту животне средине Града Ниша и то: заштиту природе и природних добара, заштиту од буке, заштиту ваздуха од загађења, разматра могућности развоја еколошке свести и подизања нивоа квалитета живота становништва, прати активности на спречавању настајања и отклањања штетних последица које угрожавају животну средину и прати реализацију средњорочних и краткорочних програма Града Ниша у области заштите животне средине.“

**Члан 8.**

 После члана 62. додаје се нови члан 62а који гласи:

„Члан 62а

 Савет за питања старости и старења има председника и 10 чланова.

 Савет за питања старости и старења разматра питања старења, друштвеног и економског положаја старих лица, могућности коришћења њихових радних и стваралачких потенцијала и учешћа у развоју Града, привредном и јавном животу, а све у циљу побољшања положаја старијих особа, остваривања њихових људских права, развијања међугенерацијске солидарности, сузбијања дискриминације и смањења сиромаштва старих, унапређења здравствене и социјалне заштите старих и обезбеђивања помоћи породицама које брину о својим остарелим члановима.“

**Члан 9.**

 У члану 70. став 4. речи :„начелницима градских управа и служби“ замењују се речима: „начелнику Градске управе, секретарима секретаријата у Градској управи и начелницима служби Града.“

**Члан 10.**

У члану 75. у ставу 2. после речи:“ одборничке групе“ додају се речи:“ Градско веће“.

**Члан 11.**

У члану 79. став 1. у алинеи 3. после речи:“и појединих делатности“ зарез се замењује тачком, а речи: “као и програма прибављања и отуђења непокретности.“ се бришу

**Члан 12.**

У члану 131. став 1. реч: “управама“ замењује се речима „ Градској управи“.

**Члан 13.**

Овлашћује се Служба за послове Скупштине Града да сачини и објави пречишћен текст Пословника Скупштине Града Ниша.

 **Члан 14.**

 Ова одлука ступа на снагу осмог дана од дана објављивања у ''Службеном листу Града Ниша''.

Број:

У Нишу, године

**СКУПШТИНА ГРАДА НИША**

Председник

 мр Раде Рајковић

**О б р а з л о ж е њ е**

 Правни основ за доношење Одлуке о изменама и допунама садржан је у члановима 37. и 43. Статута Града Ниша који прописују да Скупштина Града доноси пословник скупштине Града, а да се начин припрема, вођење, и рад седнице Скупштине Града, као и друга питања за рад скупштине уређују њеним пословником.

 Разлог за доношење Одлуке о изменама и допунама одлуке о Пословнику Скупштине Града је усклађивање са Статутом Града Ниша, Законом о јавним предузећима, Законом о локалним изборима и другим прописима.

 Предложеним чланом 1. Одлуке о изменама и допунама одлуке брише се реч:“ окружном“ у складу са Законом о локалним изборима, који прописује да се жалба на одлуку Скупштине о престанку мандата, као и потврђивању мандата одборника подноси, управном суду, односно надлежном суду.

 У члану 2. Одлуке врши се усаглашавање са Одлуком о техничком секретару одборничке групе.

 Предложеним изменама и допунама члана 3. Одлуке брише се став 2. члана 50. који прописује да председник радног тела може бити на сталном раду у Скупштини Града, а што је у сагласности са чланом 49. Статута Града Ниша, као и налогом Управног инспектора.

 Члановима 4., 5., 6., 7. и 8. прописују се нова радна тела, број чланова радних тела, као и њихова надлежност и то: 1.Комисије за становништво, породицу и децу 2. Комисије за заштиту животне средине и 3. Савета за питања старења и старости. Такође се у члану 54. из надлежности Одбора за именовање брише именовање и разрешење директора јавних предузећа у складу са Законом о јавним предузећима и оснивачким актима јавних предузећа.

 Предложеним члановима 9. и 12. врши се усаглашавање са Статутом Града Ниша, Одлуком о организацији градске управе Одлуком о службама Града, који прописују да се сада у Граду образује градска управа као јединствени орган, уместо више градских управа за поједине области, да Градском управом руководи начелник Градске управе, Службама Града руководе начелници служби, а секретаријатима у Градској управи руководе секретари секретаријата.

 Чланом 10. предвиђа се могућност да поред одборника, одборничких група и радних тела Скупштине и Градско веће може предлагати измене и допуне дневног реда седница Скупштине Града.

 Чланом 11. врши се усаглашавање са Статутом Града Ниша и Законом о јавној својини.

 На основу горе наведеног предлаже се Скупштини Града да усвоји Одлуку о

изменама и допунама одлуке о пословнику Скупштине Града Ниша.

 У Нишу, децембра 2016. године

ПРЕГЛЕД ОДРЕДАБА ПОСЛОВНИКА О РАДУ СКУПШТИНЕ КОЈИ СЕ МЕЊАЈУ; ОДНОСНО ДОПУЊУЈУ

Члан 13.

 На одлуку Скупштине о престанку мандата одборника, као и о потврђивању мандата новом одборнику, допуштена је жалба надлежном окружном суду у року од 48 часова од дана доношења одлуке Скупштине.

 Жалба је допуштена и у случају када Скупштина пропусти да донесе одлуку из претходног става овог члана.

Члан 45.

 У Скупштини Града образују се одборничке групе.

 Одборничку групу чини најмање три одборника.

 Одборник може бити члан само једне одборничке групе.

 Сви одборници једне политичке странке, коалиције или групе грађана чине једну одборничку групу.

 Ако одборници једне политичке странке, коалиције или групе грађана не могу самостално да образују одборничку групу, могу удруживањем да образују одборничку групу или да се придруже већ образованој одборничкој групи.

 За обављање административно-техничких и других послова за потребе одборничке групе, одборничка група може ангажовати техничког секретара, који ће оставаривати права из радног односа у Скупштини Града у складу са посебном одлуком. Простор и техничка средства обезбеђује одборничка група.

Члан 50.

 Председника и чланове радног тела бира и разрешава Скупштина, на предлог одборничких група.

 Председник сталног радног тела може бити на сталном раду у Скупштини Града.

 Радна тела морају одражавати одборнички састав Скупштине.

 Одборник може бити члан само једног сталног радног тела.

Члан 53.

 Стална радна тела Скупштине су:

1. Одбор за именовање;

2. Одбор за мандатно-имунитетска питања

3. Одбор за административна питања;

4. Koмисија за називе делова насељених места и називе улица;

5. Комисија за родну равноправност и једнаке могућности;

6. Комисија за верска питања;

7. Комисија за социјална питања;

8. Комисија за праћење примене етичког кодекса;

9. Савет за младе;

10. Кориснички савет јавних служби.

Члан 54.

 Одбор за именовање има председника и 6 чланова.

 Одбор за именовање предлаже именовање и разрешење чланова управних и надзорних одбора установа, јавних предузећа и других организација чији је оснивач Град; школских одбора; предлаже постављење и разрешење директора установа, јавних предузећа и других организација чији је оснивач Град и предлаже лица у органе републичких установа на територији Града.

Члан 59.

Комисија за верска питања има председника и 10 чланова.

Комисија за верска питања обавља послове који се односе на остваривање односа и сарадње Града са верским заједницама, помаже им у решавању проблема са којима се сусрећу, у складу са законом, стара се о остваривању добрих међуконфесионалних односа, међусобног уважавања и верских толеранција,

 Члан 70.

 Седницу Скупштине сазива председник по потреби, а најмање једном у три месеца.

 Позив за седницу Скупштине доставља се одборницима најкасније пет дана пре дана одређеног за одржавање седнице и садржи предлог дневног реда, место и време одржавање седнице.

 Одборницима се уз позив достављају предлози прописа и аката који се предлажу за дневни ред и записник са претходне седнице.

 Позив за седницу Скупштине, поред одборника, доставља се Градоначелнику, члановима Градског већа, начелницима градских управа и служби, а по потреби и другим лицима.

Служба која обавља стручне и административне послове у вези са сазивањем и одржавањем седнице Скупштине Града је у обавези да, одмах по пријему предлога аката за дневни ред, исте достави путем поште или на други начин свим одборницима.

 даје мишљења и предлоге Скупштини Града који се односе на верске заједнице.

Члан 75.

 Дневни ред седнице утврђује Скупштина Града.

 Одборници, одборничке групе и радна тела Скупштине могу предлагати измене и допуне предложеног дневног реда. Предлози се достављају председнику Скупштине, у писаној форми.

 Предлози за проширење дневног реда предлозима аката који су, по одредбама овог пословника, испунили услове да се уврсте у дневни ред, достављају се најкасније три дана пре дана одређеног за одржавање седнице Скупштине.

 Предлози који се односе на избор, именовања, разрешења и престанак функције, достављају се најкасније 24 часа пре почетка седнице Скупштине.

 Предлози за повлачење појединих тачака из предложеног дневног реда, спајање расправе и промену редоследа тачака дневног реда, могу се доставити до почетка седнице Скупштине.

 Предложене измене и допуне дневног реда може образложити предлагач, односно овлашћени представник предлагача.

При утврђивању дневног реда Скупштина одлучује посебно о предлозима следећим редом:

- за хитан поступак,

- да се поједине тачке повуку из предлога дневног реда,

- да се дневни ред прошири,

- за промену редоследа појединих тачака.

 О дневном реду у целини Скупштина одлучује без претреса.

 У дневни ред седнице, осим у случају хитног сазива, не може се наћи предлог акта, који није сачињен у прописаној форми, нити предложен по поступку предвиђеном пословником.

Члан 79.

 Већином гласова од укупног броја одборника Скупштина Града одлучује у следећим случајевима:

- о доношењу Статута и изменама Статута Града,

- о доношењу буџета,

- о доношењу просторног и урбанистичког плана, програма развоја града и појединих делатности, као и програма прибављања и отуђења непокретности,

- о симболима, празнику и другим обележјима Града,

- о промени назива улица,

- о јавном задуживању Града,

- о расписивању референдума и самодоприноса,

- о сарадњи и удруживању са другим јединицама локалне самоуправе и о сарадњи са јединицама локалне самоуправе у другим државама,

- усваја етички кодекс понашања функционера,

- о избору и разрешењу председника и заменика председника Скупштине,

- о избору и разрешењу Градоначелника и заменика Градоначелника,

- о избору и разрешењу чланова Градског већа,

- о распуштању Скупштине градске општине.

Члан 131.

 Одборник има право да постави одборничко питање органима, управама и службама Града из њихове надлежности.

 Одборничко питање поставља се, по правилу, на крају седнице Скупштине.

 Одборничко питање може се поставити и између две седнице, у писаном облику, преко председника Скупштине, и то у року од 10 дана од дана претходно одржане седнице.